Temeljem Zakona o zdravstvenoj zaštiti (NN 100/18) i Pravilnika o mjerilima za prijam specijalizanata („Narodne novine“ broj 83/15), a sukladno Planu specijalizacija za 2019. odobrenog dopisom Ministarstva zdravstva klasa: 131-01/19-01/66, Ur. broj: 534-03-2-2/3-19-02 od 11. lipnja 2019. ravnatelj Naftalana raspisuje

**NATJEČAJ**

za prijem specijalizanta/ice radi obavljanja specijalizacije

**1.Odjel za liječenje upalnih reumatskih bolesti**

Liječnik/ca specijalizant/ica iz reumatologije – 1 izvršitelj/ica

**Opći uvjeti koje pristupnik mora ispunjavati:**

-završen integrirani preddiplomski i diplomski studij zdravstvenog usmjerenja (doktor medicine)

-odobrenje za samostalan rad

**Uz životopis, kandidati su dužni priložiti odgovarajuće dokaze o ispunjavanju uvjeta iz natječaja:**

-preslika diplome

-preslika odobrenja za samostalan rad

-preslika prijepisa položenih ispita na studiju

-preslika potvrde o općem prosjeku ocjena tijekom studija, te duljini trajanja studija

-preslika nagrada za vrijeme studija

-preslika potvrde o statusu poslijediplomskog doktorskog studija

-popis objavljenih radova i kopije radova

-preslika ugovora o radu ako je pristupnik radio u primarnoj zdravstvenoj zaštiti, odnosno potvrda o radnom iskustvu Hrvatskog zavoda za mirovinsko osiguranje

S izabranim pristupnikom sklapa se Ugovor o međusobnim pravima i obvezama i Ugovor o radu na neodređeno vrijeme uz ugovorni probni rad u trajanju od šest mjeseci.

Rok za podnošenje prijave na natječaj je 15 dana od dana objave u Narodnim novinama.

Prijave s nepotpunom dokumentacijom, bez zatraženih dokaza iz natječaja, izuzet će se iz razmatranja.

Povjerenstvo za izbor specijalizanata može zatražiti provedbu psihološkog testiranja.

Prema Zakonu o ravnopravnosti spolova (NN 82/08 i 69/17)., na ovaj oglas mogu se prijaviti osobe oba spola.

Pozivaju se kandidati koji ostvaruju prednost pri zapošljavanju sukladno čl.102., st. 1-3 Zakona o hrvatskim braniteljima iz Domovinskog rata i članovima njihovih obitelji NN (121/17) da dostave dokaze iz čl. 103., st.1. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupan je na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Podnošenjem prijave na natječaj, pristupnici daju privolu za obradu osobnih podataka u svrhu zapošljavanja, a u skladu s odredbama Opće uredbe EU 2016/679.

Prijave se šalju na adresu:

Naftalan, specijalna bolnica za medicinsku rehabilitaciju

Omladinska 23a

10310 Ivanić-Grad

Rok prijave na natječaj: od 04.09.2019. do 18.09.2019. godine

Odluka o izboru specijalizanata bit će objavljena na internetskoj stranici i oglasnoj ploči Naftalana.

Ravnatelj Naftalana

Goran Maričić, dr.med.